Γιάννης Χαριτωνίδης

Ο Γιάννης Χαριτωνίδης είναι Έλληνας πρώην διεθνής πετοσφαιριστής και νυν προπονητής, ο οποίος γεννήθηκε στην Θεσσαλονίκη στις 24 Νοεμβρίου του 1978. Στις 16 Νοεμβρίου 2024 ανέλαβε προπονητής στη γυναικεία ομάδα του Παναθηναϊκού.

Είναι υιός του πρώην αθλητή  και προπονητή πετοσφαίρισης, Κώστα Χαριτωνίδη.

 Καριέρα 
Ο Χαριτωνίδης ξεκίνησε την επαγγελματική σε ηλικία δεκαοκτώ ετών με την ομάδα του Άρη. Στην πρώτη του χρονιά, κατέκτησε το πρωτάθλημα Ελλάδος και παρέμεινε στους "κίτρινους" μέχρι το 2000, όταν μεταγράφηκε στον ΠΑΟΚ.

Το καλοκαίρι του 2001 υπέγραψε στην βελγική Τόργκουτ και στην συνέχεια επέστρεψε στον Άρη για δύο σεζόν, αποχωρώντας μετά τον υποβιβασμό της ομάδας στην Α2 εθνική κατηγορία.

Το 2004-05 αγωνίστηκε με την φανέλα του Ο.Π.Ε. Ρεθύμνου και στην συνέχεια έπαιξε για τρία χρόνια στον ΠΑΟΚ.ΠΑΟΚ 2006-2007 - Greekvolley.com Το 2008, μεταγράφηκε στην ομάδα του Ηρακλή, παραμένοντας για ενάμισι χρόνο, πριν κλείσει την σεζόν 2009-10 με την ομάδα της Λαμίας.

Την επόμενη χρονιά, ξεκίνησε με τον Επίκουρο Πολίχνης και τον Ιανουάριο του 2011 υπέγραψε στον Ολυμπιακό, με τον οποίο κατέκτησε το νταμπλ.Παίκτης του Ολυμπιακού είναι και επίσημα ο Γιάννης Χαριτωνίδης, ο οποίος δήλωσε έτοιμος να βοηθήσει την ομάδα

Τον Ιανουάριο του 2012, επέστρεψε και πάλι στην ομάδα του Άρη,Έμεινε στον Άρη ο Χαριτωνίδης ενώ το καλοκαίρι του 2016 συμφώνησε με την ομάδα του Εθνικού Αλεξανδρούπολης.Χαριτωνίδης Βλαχόπουλος στον Εθνικό

 Διεθνείς συμμετοχές 
Ο Γιάννης Χαριτωνίδης πραγματοποίησε 18 συμμετοχές με την εθνική ομάδα πετοσφαίρισης της Ελλάδας.

 Τίτλοι 
 2 Πρωταθλήματα Ελλάδας:
 1997, 2011
 1 Κύπελλο Ελλάδας:
 2011
 1 Σούπερ καπ Ελλάδας:
 1998

 Παραπομπές 

 Πηγές 
 ΧΑΡΙΤΩΝΙΔΗΣ ΓΙΑΝΝΗΣ - Greekvolley.com
 Χαριτωνίδης Γιάννης - MyPlayer.gr

Κατηγορία:Πετοσφαιριστές της εθνικής Ελλάδος
Κατηγορία:Έλληνες αθλητές της πετοσφαίρισης
Κατηγορία:Έλληνες προπονητές πετοσφαίρισης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Άρη
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΟΣΦΠ
Κατηγορία:Προπονητές πετοσφαίρισης Πανιωνίου
Κατηγορία:Προπονητές πετοσφαίρισης ΠΑΟ